Leopold Szersznik. Leopold Jůn Szersznik, inksze zorty szrajbůnku nazwiska: "Scherschnik; Šeršnik" (rodz. 3 marca 1747 we Ćeszyńe, um. 21 styczńa 1814 we Ćeszyńe) – ślůnski katolicki kśůndz, jezuita a gyszichtler. Sztudjowoł we Olmicu a Pradze, ńyskorzi pośwjynćůł śe roboće naukowyj a badawczyj. We 1810 roku naszkryfloł leksikůn ze mockům informacyji uo pisorzach a artystach ćeszyńskego kśůnżynstwa we mjymjeckij godce, a uoryginolny titel brzmjoł "Nachrichten von Schriftstellern und Künstlern aus dem Teschner Fürstenthum".